Beste Bianca: Magdaleen Walters Graffiti Boeke
Soek resultate: Magdaleen Walters
Om harte te wen is soms moeiliker as om lewens te red. Doktor Bianca Dempsey is 'n vrou wat antwoorde soek. Sy ontdek dat iets in die water die mense in haar gemeenskap siek maak en is vasbeslote om agter die kap van die byl te kom. Sy ontmoet 'n aantreklike vreemdeling tydens 'n verkenningsekspedisie wat aanbied om haar te help. Haar kop sê nee, maar haar hart weier om te luister. Dié man lyk darem nie of hy geheime het nie. Ryno is nie wie hy sê hy is nie, maar sy beskermingsdrang neem oor wanneer hy die beeldskone Bianca ontmoet. Dié soektog van haar is gevaarlik en sy gaan iemand nodig hê om haar by te staan as sy die waarheid van die watersiekte wil ontbloot. Beste Bianca is die opvolg van Mooiste Eliza wat in 2021 verskyn het. Bianca is Eliza se jonger suster. Hierdie verhaal het 'n sterk spanningslyn wat enige leser sal boei. Die skrywer het duidelik baie navorsing oor watersiektes en biologie gedoen, en vind interessante maniere om haar kennis in te span vir geloofwaardigheid.
'n Gevaarlike, aantreklike predikant op 'n motorfiets ... Toe Eliza Dempsey se pa sterf, moet sy na haar ma en vyftienjarige sussie kyk. Boonop verloor sy haar werk en haar huis en moet sy noodgedwonge by 'n kroeg werk. Almal daar dink sy's 'n snob, insluitend die geheimsinnige man wat gereeld by die kroeg opdaag. Met sy donker oë en leerbaadjie lyk Josua vir haar gevaarlik, aantreklik en nie soos iemand op wie sy verlief kan raak nie. Hy lyk ook nie noodwendig soos 'n predikant nie … Temas soos disfunksionele familieverhoudings word aangespreek, maar Magdaleen hanteer dit met 'n fyn humorsin en eksentrieke karakters. Die verhaal is 'n subtiele kopknik na Pride and Prejudice en hoe vooroordele 'n verhouding kan ruïneer.
Ter wille van jou
Geboei aan die verlede ...
Christoff de Lange is 'n lid van die polisie se taakmageenheid. Hy word valslik van dwelmhandel aangekla en kry drie jaar tronkstraf. Hy spandeer elke sent wat hy het op regshulp om sy onskuld te probeer bewys, maar as hy uiteindelik 'n kwytskelding kry, is hy steeds nie nader aan die waarheid as die dag waarop hy gearresteer is nie. Hy is sinies, bitter en werkloos.
Met die hulp van oom Bertie, 'n afgetrede sersant en sy vriend, vind hy 'n werk en 'n plek om te woon in Stoffel Myburgh se houtwerkfabriek op 'n kleinhoewe buite Johannesburg.
Juanita, Stoffel se dogter wat ook daar werk, is minder entoesiasties oor haar pa se besluit. Daar is absoluut geen plek in haar lewe vir gevangenes of Lotharios nie. Buitendien dra sy swaar aan haar eie bagasie. Totdat sy die verlede kan vergeet en skielik nie 'n toekoms sonder hom kan voorstel nie ...
Solank daar liefde is Omnibus
Solank daar liefde is is 'n samestelling van drie van gewilde Magdaleen Walters se vorige Romanzas, Eugenie se timmerman, Vlindervlug en Net soos jy is.
Eugenie se timmerman:
Toe die timmerman met sy groot voete vuil saagsel spore veel verder as op haar pienk boetiek mat trap, kom Eugenie tot haar sinne.
Haar troue met miljoenêrseun George Christodoulou is om die draai, die mediagebeurtenis van die jaar - 'n sirkus erger as 'n opgedolliede troukoek. Die paparazzi sak op haar toe, skep stories. Bruidegom George is onbereikbaar, en dis die timmerman, Christiaan Wennick, wat tot haar redding kom.
Sy kan nie nou kleinkoppie trek nie, maar sy kan ook nie met die troue voortgaan nie. Waar sy gaan, is flitsende kameras, maar Christiaan is ook daar, koel, afstandelik. Dis waar sy veilig voel, waar sy wil wees, maar helaas te laat.
Hulle is soos skuurpapier, sy en Henning Grimbeeck. Al probeer sy ook hoe om weg te kom, hy's daar - langs haar klas waar hy natskei gee, op haar parkeerplek, in die personeelkamer, in haar lewe.
Eleanor het haar les by haar pa geleer. En Henning is ook so - dominerend, 'n boelie, 'n bedreiging … 'n man.
Al flikker al wat vrou is op die personeel haar oë vir hom, weet sy van beter. Sy ignoreer hom, bly uit sy pad, koester haar geheim. Maar al baklei sy hoe hard, teken haar vingers vanself sy gesig. Elke dag. En dié gesig neem 'n ander vorm aan as wat haar verstand haar voorsê.
Net soos jy is:
Dikketjies het nie 'n kans nie. Veral nie by Rudolf nie. En Marli wil hom só graag hê. Sy begin verwoed draf, sê nee dankie vir alles wat vir haar lekker is, spartel om plankdun te word.
'n Maer, sexy lyfie sal Rudolf se aandag trek. En toe sy maer is, begin Rudolf om haar draai, fluister mooi woordjies in haar oor. En skielik weet sy - dis nie wat sy wil hê nie. Hy's mal oor haar lyf, maar wat van haar?
Neil was reg toe hy haar gewaarsku het - pas op vir Rudolf. As iemand jou liefhet, is dit omdat jy is net soos jy is, mollige lyfie ofte nie.
Solank daar liefde is, is deel van die uitbreiding van die Romanza-handelsmerk, asook om boeke wat vir jare uit druk was, weer in lesers se hande te plaas.
Om skielik jou huis met 'n vreemdeling te deel, is moeilik. Veral as dié vreemdeling jou eks-verloofde se broer en onmeetlik aantreklik is en jou boonop gekoester en beskermd laat voel. Dis die dilemma waarmee Larita sit.
Amper 'n Bruid
Colette Buitendach het ter elfder ure besluit om nie met die motorfietsryer Francois Louw matriekafskeid toe te gaan nie. Jare later red hy haar lewe maar is hy slegs haar redder of kan hy ook haar prins wees?
Verby omdraai ' Onwettige bruid ' Haar vreemde besoeker
Magdaleen Walters, Elizabeth Burgers, Bep du Toit
Verby omdraai - Magdaleen Walters - Marike is in twee geskeur oor die geheimsinnige man met sy broeiende donker blik - en die vyandigheid wat sy te dikwels by hom bespeur. Hom ignoreer, kan sy ook nie - daarvoor het hy 'n te hipnotiese aantrekkingskrag ...
Onwettige bruid - Elizabeth Burgers - Met twee verloofdes in die slag, hou Mia vas aan haar troudroom - net sy en haar geliefde onder 'n groot boom. Net jammer hy lyk alte veel na Arno Krige, die ou wat haar so skaamteloos bedrieg het.
Haar vreemde besoeker - Bep du Toit - Ingrid kan uiteindelik nie met die man trou wat so onwillig was om te trou nie. Sy word oornag die voog van haar suster se twee kinders. Maar hulle het 'n ryk en aantreklike oom ...
Madri verag die plaas se nuwe eienaar en veral sy gesofistikeerde seun. Maar die volgende keer toe sy hom sien, is hy in 'n gesagsposisie oor haar aangestel. En sy raak onseker oor veragting ...